Artene er i hovedsak solitære og nært knyttet til tropisk ferskvann og brakkvann med godt dekke av vegetasjon på grunnene og langs kantene, herunder også mangrover. Man finner dem i laguner langs kysten og elver i skogen. Fuglene er svært sky og hemmelighetsfulle, men de er også komfortable på land og kan både gå og løpe. Blir de skremt kan de også raskt ta til vingene, og den hurtige flukten går gjerne like over vannflaten.